**УЧЕНИЧКИ ПАРЛАМЕНТ**

ШКОЛСКА 2022/2023. ГОДИНА

**ЦИЉЕВИ И ЗАДАЦИ РАДА УЧЕНИЧКОГ ПАРЛАМЕНТА**

У последња два разреда основне школе и у средњој школи (по два представника одељења) организује се ученички парламент ради:

* давања мишљења и предлога стручним органима, органу управљања, савету родитеља и директору о правилима понашања у школи, слободним и ваннаставним активностима, учешћу на спортским и другим такмичењима и организацији свих манифестација ученика у школи и ван ње;
* разматрања односа и сарадње ученика и наставника/ васпитача / стручног сарадника;
* обавештавања ученика о питањима од посебног значаја за њихово школовање.

Парламент се бира сваке школске године и има председника, заменика председника и записничара. Радом парламента руководе два ментора који се бирају из редова наставника. Мишљење и закључци парламента дају се даље на разматрање. Кроз рад у парламенту могу се реализовати различити степени партиципације ученика у школском животу: информисање, изражавање сопственог мишљења, учешће у доношењу одлука, самостално доношење одлука, допринос развоју и избору ваннаставних активности као и самостално покретање акција и управљање планираним активностима на нивоу школе. Учешћем у раду ученичког парламента нашим ученицима се пружа прилика, да уз подршку и помоћ, развију неке врлине (самопоштовање, одговорност, сарадња, толеранција, уважавање различитости, иницијативност, самосталност, критичност), да стекну вештине (изражавање мишљења, дискусија, одлучивање, поштовање процедура) као и да разумеју функционисање демократског друштва.

**Задаци ученичког парламента су:**

* подстицање демократизације односа у школи и развијање демократске процедуре;
* стварање услова за партиципацију ученика у раду школе – активно учешће ученика у образовно-васпитним активностима школе;
* развијање критичког односа према друштвеним феноменима;
* усмеравање ученика ка правим друштвеним и цивилизацијским вредностима;
* развијање културе дијалога;
* подстицање толеранције;
* развијање свести о правима и одговорностима ученика;
* развијање сарадње са органима школе.

**Годишњи план рада ђачког парламента за 2022/2023. Годину**

**Септембар**

1. Формирање Ученичког Парламента
2. Подношење предлога за организацију рада Ученичког Парламента
3. Усвајање плана и програма за организацију рада Ученичког Парламента
4. Избор руководства парламента
5. Избор представнике Парламента за школске тимове
6. Упознавање нових чланова парламента са активнистима у протеклој школској години

**Октобар**

1. Осмишљавање тематских манифестација које се могу спровести у школи
2. Обележавање дана борбе против трговине људима 18-октобар

**Новембар**

1. Начини организовања помоћи ученицима који испољавају проблеме у учењу одређених предмета ( презентација у вези учења)

**Децембар**

1. Анализа успеха и дисциплине ученика на крају полугодишта и организација помоћи ученицима са слабијим успехом
2. Хуманитарна акција
3. Тромесечна анализа рада Ученичког Парламента

**Јануар и фебруар**

1. Размена искустава са преставницима Парламента других школа
2. Организовање манифестације

**Март и април**

1. Добротворне журке поводом испраћаја осмака
2. Планирање активности

**Мај и јун**

1. Организација прославе поводом завршетка школске године
2. Анализа успеха на крају другог полугодишта
3. Годишња анализа рада Ученичког Парламента

**ЧЛАНОВИ ШКОЛСКОГ ПАРЛАМЕНТА ЗА ШКОЛСКУ 2022/2023. ГОДИНУ**

VII – 1

1.Жељана Недељковић

2.Никола Стојковић

VII – 2

1.Теодора Цветковић

2.Михајло Анђелковић

VIII – 1

1. Дуња Богатиновић

2.Марина Цекић

VIII-2

1. Емилија Живковић
2. Николина Станковић

***Стручни сарадник***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Маријана Ђукић***